CELEX: 32015D0226
Language: bg
Date: 2015-02-11 00:00:00
Title: Решение за изпълнение (ЕС) 2015/226 на Комисията от 11 февруари 2015 година за изменение на Решение за изпълнение 2012/535/ЕС по отношение на определението на податлива на зараза дървесина и мерките, които следва да се предприемат в демаркационните зони (нотифицирано под номер С(2015) 645)

13.2.2015   
            
            
               BG
            
            
               Официален вестник на Европейския съюз
            
            
               L 37/21
            
         РЕШЕНИЕ ЗА ИЗПЪЛНЕНИЕ (ЕС) 2015/226 НА КОМИСИЯТА
   от 11 февруари 2015 година
   за изменение на Решение за изпълнение 2012/535/ЕС по отношение на определението на податлива на зараза дървесина и мерките, които следва да се предприемат в демаркационните зони
   
      
         (нотифицирано под номер С(2015) 645)
      
   
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 16, параграф 3, четвъртото изречение от нея,
   като има предвид, че:
   
               (1)
            
            
               В хода на прилагането на Решение за изпълнение 2012/535/ЕС на Комисията (2) се стигна до заключението, че определението за податлива на зараза дървесина следва да включва дървесина от иглолистни дървета (Coniferales), която не е запазила естествената си обла повърхност, пчелни кошери и къщички за птици, като се вземат предвид особените рискове, свързани с честото придвижване на кошерите и къщичките. Освен това от обхвата на определението следва да се изключи дървесината, преминала обработка, премахваща риска от превръщане в гостоприемник на нематода по боровата дървесина (НБД).
            
         
               (2)
            
            
               С оглед на естеството на този вектор незабавно следва да се премахнат всички отсечени податливи на зараза растения и остатъците от тяхната сеч в буферните зони.
            
         
               (3)
            
            
               Целесъобразно е да се уточни, че дървесината без кора, преминала съответната термична обработка в съответствие с Решение за изпълнение 2012/535/ЕС, може да бъде придвижвана и по време на летателния сезон на вектора.
            
         
               (4)
            
            
               Поради това Решение за изпълнение 2012/535/ЕС следва да бъде съответно изменено.
            
         
               (5)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Решение за изпълнение 2012/535/ЕС се изменя, както следва:
   
               1)
            
            
               В член 1 буква б) се заменя със следния текст:
               
                           „б)
                        
                        
                           „податлива на зараза дървесина“ е дървесина от иглолистни дървета (Coniferales), която спада към една от следните точки:
                           
                                       i)
                                    
                                    
                                       дървесина по смисъла на член 2, параграф 2 от Директива 2000/29/ЕО;
                                    
                                 
                                       ii)
                                    
                                    
                                       дървесина, която не е запазила облата си повърхност;
                                    
                                 
                                       iii)
                                    
                                    
                                       дървесина под формата на кошери и къщички за птици.
                                    
                                 
                     Податливата на зараза дървесина не означава нарязана дървесина и дървесни трупи от видовете Taxus L. и Thuja L., както и дървесина, която е преминала обработка, премахваща риска от превръщане в гостоприемник на НБД.“
            
         
               2)
            
            
               В член 13, параграф 1 буква г) се заменя със следното:
               
                           „г)
                        
                        
                           маркирането съгласно приложение II към Международен стандарт за фитосанитарни мерки № 15 на ФАО, както е посочено в раздел 1, точка 2, буква б) и точка 3, буква б) от приложение III и в раздел 2, точка 3 от същото приложение, на пчелни кошери, къщички за птици и дървен опаковъчен материал от дървесина, обработена в съответното съоръжение за третиране, в съответствие с букви а) и в) съответно.“
                        
                     
         
               3)
            
            
               Член 14 параграф 1 се заменя със следния текст:
               „1.   Държавите членки, в чиято територия се намира демаркационната зона, одобряват производителите на дървен опаковъчен материал, пчелни кошери и къщички за птици, които са подходящо оборудвани да извършват маркиране, в съответствие с приложение II към Международен стандарт за фитосанитарни мерки № 15 на ФАО, на дървения опаковъчен материал, пчелните кошери и къщичките за птици, сглобени от дървесина, обработена в одобрено съоръжение за третиране и придружена от фитосанитарен (растителен) паспорт, посочен в Директива 92/105/ЕИО.
               Тези производители се наричат по-долу „одобрени производители на дървен опаковъчен материал“.“
            
         
               4)
            
            
               Приложения I, II и III се изменят в съответствие с приложението към настоящото решение.
            
         Член 2
   Адресати на настоящото решение са държавите членки.
   
      Съставено в Брюксел на 11 февруари 2015 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 169, 10.7.2000 г., стр. 1.
   
      (2)  Решение за изпълнение 2012/535/ЕС на Комисията от 26 септември 2012 година относно спешни мерки за предотвратяване на разпространението в рамките на Съюза на Bursaphelenchus xylophilus (Steiner et Buhrer) Nickle et al. (нематод по боровата дървесина) (ОВ L 266, 2.10.2012 г., стр. 42).
   
      ПРИЛОЖЕНИЕ
      Приложенията към Решение за изпълнение 2012/535/ЕС се изменят, както следва:
      
                  1)
               
               
                  В приложение I се добавя следната точка 9а:
                  
                              „9а.
                           
                           
                              В целите буферни зони държавите членки идентифицират отсечените податливи на зараза растения, които не са обхванати от точки 7, 8 и 9. Те отстраняват тези растения и остатъците от тяхната сеч, като вземат всички необходими предпазни мерки, за да избегнат действието им като примамки за НБД и неговия вектор.“
                           
                        
            
                  2)
               
               
                  В приложение II се добавя следната точка 3а:
                  
                              „3а.
                           
                           
                              В целите буферни зони държавите членки идентифицират и отсечените податливи на зараза растения, различни от посочените в точка 3, буква б). Те отстраняват тези растения и остатъците от тяхната сеч, като вземат всички необходими предпазни мерки, за да предотвратят вероятността същите да послужат като примамка за НБД и неговия вектор.“
                           
                        
            
                  3)
               
               
                  В раздел 1, точка 2, букви б) и в) от приложение III се заменят със следния текст:
                  
                              „б)
                           
                           
                              тя е придружена от посочения в Директива 92/105/ЕИО фитосанитарен (растителен) паспорт, издаден от одобрено съоръжение за третиране. По отношение на податливата към зараза дървесина под формата на пчелни кошери и къщички за птици, тя е придружена от посочения фитосанитарен (растителен) паспорт, или маркирана в съответствие с приложение II към Международен стандарт за фитосанитарни мерки № 15 на ФАО.
                           
                        
                              в)
                           
                           
                              Ако не е без кора, тя се придвижва извън летателния сезон на вектора или със защитно покритие, което гарантира, че не може да настъпи заразяване с НБД или с вектора.“